ปวดจุกที่ท้องน้อยตอนกลางคืน สักพักก็หาย ตื่นเข้ามาก็ปวดอีก มันเป็นเพราอะไรคะ ประจำเดือนมาครั้งสุดท้ายวันที่24/12/62 ตอนนี้ 1/02/63 แล้วประจำเดือนยังไม่มาเลยค่ะ รู้สึกปวดเค้านม แสบๆบริเวณหัวนมด้วยค่ะเหมือนจะแตก
สวัสดีค่ะ อาการปวดท้องน้อย อาจเกิดจาก-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน-มีเยื่อบุโพรงมดลูกเจริญผิดที่-กระเพาะปัสสาวะอักเสบ อาจมีอาการปัสสาวะแสบขัดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้ถ้าอาการยังไม่ทุเลา ร่วมกับมีอาการอื่นๆเช่นปัสสาวะแสบขัด ตกขาวผิดปกติ มีไข้ เลือดออกผิดปกติทางช่องคลอด ควรไปพบแพทย์เพื่อตรวจเพิ่มเติมการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนัก สามารถรับประทานยาแก้ปวด หรือยาแก้อักเสบในกลุ่มที่ไม่ใช่สเตียรอยด์ได้ไม่ใช่อาการที่จำเพาะเจาะจงต่อการตั้งครรภ์ค่ะ ถ้าประจำเดือนมาช้ากว่า 35 วัน สงสัยการตั้งครรภ์ ควรซื้อชุดตรวจการตั้งครรภ์มาตรวจเองเบื้องต้น หรือไปยืนยันที่รพ.อีกครั้ง